तीन मिनट के संवाद के दौरान दिनेश चंद्र तेजरा ने पीएम मोदी को गोबर गैस प्लांट से गांव की तस्वीर बदलने की कहानी सुनाई. लेकिन जिस गोबर गैस प्लांट की वो बात कर रहे थे उसका काम अभी तक गांव में अधूरा ही पड़ा है. बात सिर्फ यहीं खत्म नहीं हुई. ये पूरा कार्यक्रम एक गौशाला में आयोजित हुआ था. पीएम मोदी को सबकुछ साफ सुथरा और अच्छा नजर आए इसलिए गौशाला में बीमार पड़ी कुछ गायों को लेजाकर मंडी परिसर में बांध दिया गया.